Når landets elever hver morgen tager i skole, går flere ind ad døren til en muslimsk friskole.

I 2007 gik 3.278 elever på muslimske friskoler. I 2015 var tallet steget til 4.785.

Dermed er antallet af elever på muslimske friskoler steget med 46 procent på otte år. Det viser tal fra den uafhængige tænketank Kraka.

Bag tallene Kraka har identificeret muslimske friskoler i Danmark i 2007 og 2015. Listen over skoler er blevet godkendt af Friskoleforeningen. Ud fra skolenavnene har Kraka fundet elevtal fra 2007 og 2015 i Danmarks Statistik. Kilde: Kraka

Beregningerne viser også, at mere end hver 13. elev med ikke-vestlig baggrund nu går på en muslimsk friskole frem for en folkeskole eller en anden grundskole.

23 muslimske friskoler

I øjeblikket findes der 23 muslimske friskoler i landet, hvoraf halvdelen ligger i København.

Læs også : På muslimsk friskole går bederum, arabisk og danske noveller hånd i hånd

Friskolerne er forskellige, men har også fællestræk, forklarer antropolog Anette Haaber Ihle, der er lektor på University College Sjælland, hvor hun har forsket i muslimske friskoler.

- En muslimsk friskole er en skole, som enten i sit grundlag henvender sig til forældre, som er muslimer. Eller som i sit indhold, sin undervisning, sine fag orienterer sig om islam eller runder islam, siger hun.

Selvom skolerne henvender sig til muslimer, og der ikke er mange etnisk danske børn blandt eleverne, mener Anette Haaber Ihle ikke, at skolerne er et problem før elevernes integration i det danske samfund.

- Man lærer lige så meget om Danmark, som man skal, fordi man jo følger friskoleloven, og det bliver der holdt kontrol med. Så indholdsmæssigt er der ikke noget at komme efter, siger hun.

Ønske om høj faglighed

Forældre vælger ifølge Anette Haaber Ihle at sende deres børn på muslimsk friskole, fordi de ønsker, at deres børn bliver så dygtige som muligt: